



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	                  Bucureşti, 29.01.2007
                  P.L.-X 965


AVIZ
asupra Proiectului de Lege pentru modificarea şi completarea Legii pomiculturii nr.348/2003
În conformitate cu prevederile Regulamentului Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru modificarea şi completarea Legii pomiculturii nr.348/2003, trimis cu adresa nr. P.L.X 965 din 18 decembrie 2006, înregistrat sub nr.31/1515 din 19.12.2006.

Camera Deputaţilor este  Cameră decizională.
Senatul în calitate de primă Cameră sesizată a adoptat iniţiativa legislativă în şedinţa din 6 decembrie 2006. Guvernul, prin punctul de vedere transmis, nr. 2598/24.08.2006 precizează că nu susţine adoptarea în forma prezentată de iniţiatori.
Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege, menţionat mai sus, în şedinţa din  29 ianuarie  2006.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 991/17.07.2006.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a  proiectului de lege, cu recomandarea  de a se ţine seama la dezbaterea în fond de punctul de vedere transmis de către Guvern.  

În raport de obiectul şi conţinutul său iniţiativa legislativă face parte din categoria legilor organice.

